Source: http://www.legex.ro/Regulament---2010-112936.aspx
Timestamp: 2019-03-21 09:28:42+00:00

Document:
Regulament - 2010 adoptat de Hotărârea 1 2010
Regulament Nr.- din 14.03.2010
de organizare şi funcţionare a birourilor electorale constituite pentru alegerile parţiale pentru Camera Deputaţilor în Circumscripţia electorală nr. 42 - municipiul Bucureşti, Colegiul uninominal nr. 19, din data de 25 aprilie 2010
ACT PUBLICAT ÎN MONITORUL OFICIAL NR. 187 din 24 martie 2010
Capitolul IDispoziţii generale Articolul 1(1) Birourile electorale sunt alcătuite numai din cetăţeni cu drept de vot. Candidaţii în alegeri, soţul/soţia, rudele şi afinii acestora până la gradul al doilea inclusiv nu pot fi membri ai birourilor sau oficiilor electorale.
(2) În îndeplinirea atribuţiilor ce le revin, membrii birourilor electorale exercită o funcţie ce implică autoritatea de stat. Exercitarea corectă şi imparţială a funcţiei de membru al biroului electoral este obligatorie. Nerespectarea acestei obligaţii atrage răspunderea juridică, civilă sau penală, după caz. Articolul 2Reprezentanţii partidelor politice, alianţelor politice şi alianţelor electorale, precum şi ai organizaţiilor cetăţenilor aparţinând minorităţilor naţionale în birourile electorale nu pot primi şi nu pot exercita alte însărcinări în afara celor prevăzute de lege. Articolul 3(1) Reprezentanţii partidelor politice, alianţelor politice şi alianţelor electorale în birourile electorale pot fi înlocuiţi la cererea celor care i-au propus în condiţiile art. 132 alin. (2) din Legea nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a Legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu modificările şi completările ulterioare. Biroul electoral din care acesta face parte ia act de înlocuirea reprezentantului.(2) Membrii birourilor electorale care nu reprezintă partide politice, alianţe politice, alianţe electorale sau, după caz, organizaţii ale cetăţenilor aparţinând minorităţilor naţionale pot fi înlocuiţi potrivit dispoziţiilor art. 132 alin. (3) din Legea nr. 35/2008, cu modificările şi completările ulterioare.(3) Calitatea de membru al unui birou sau oficiu electoral încetează de drept în condiţiile art. 133 din Legea nr. 35/2008, cu modificările şi completările ulterioare. Articolul 4(1) Birourile electorale lucrează legal în prezenţa majorităţii membrilor care le compun.(2) În sensul prezentului regulament, prin membri ai birourilor electorale se înţelege şi preşedinţii şi locţiitorii acestora. Articolul 5(1) Şedinţele birourilor electorale sunt conduse de preşedinţi sau de locţiitorii acestora.(2) În lipsa preşedintelui biroului electoral, atribuţiile acestuia sunt îndeplinite de locţiitorul său. Articolul 6Prezenţa la şedinţe a membrilor birourilor şi oficiilor electorale este obligatorie. În cazuri justificate, preşedinţii birourilor şi oficiilor electorale pot aproba ca unii membri ai acestora să lipsească de la şedinţă. Articolul 7(1) Convocarea membrilor birourilor electorale în şedinţă se face telefonic sau prin orice alt mijloc, de regulă cu cel puţin 6 ore înainte, cu excepţia situaţiilor urgente, când se face de îndată, de către preşedinte.(2) În convocare se precizează ora, motivul, locul de desfăşurare a şedinţei şi se comunică materialele ce sunt propuse a fi luate în discuţie. Articolul 8(1) Proiectul ordinii de zi a şedinţei se propune de către preşedinte şi se aprobă cu votul majorităţii membrilor prezenţi.(2) Membrii biroului electoral pot face propuneri pentru completarea ordinii de zi sau pentru eliminarea unora dintre problemele înscrise în aceasta.(3) Propunerile de modificare a ordinii de zi se supun aprobării biroului electoral. Dacă acestea sunt aprobate, preşedintele este obligat să le supună dezbaterii. Articolul 9(1) Propunerile se supun dezbaterii biroului electoral în ordinea în care acestea au fost înscrise pe ordinea de zi.(2) Schimbarea ordinii de dezbatere a problemelor înscrise pe ordinea de zi se poate face numai cu aprobarea membrilor biroului electoral, la propunerea preşedintelui, locţiitorului sau a unuia dintre membri. Articolul 10(1) Membrii biroului electoral pot participa la dezbateri în ordinea înscrierii la cuvânt şi numai după acordarea acestuia de către preşedinte.(2) În luările de cuvânt, membrii birourilor electorale se limitează strict la problema pusă în discuţie.(3) Preşedintele poate limita sau retrage cuvântul acordat, în situaţia în care vorbitorul se abate de la subiectul aflat în discuţie. Dacă cel în cauză nu se supune, preşedintele poate suspenda şedinţa. Articolul 11(1) În îndeplinirea atribuţiilor prevăzute de Legea nr. 35/2008, cu modificările şi completările ulterioare, precum şi în soluţionarea întâmpinărilor şi contestaţiilor, birourile electorale adoptă decizii cu votul majorităţii membrilor prezenţi. Votul se exprimă deschis şi poate fi numai „pentru“ sau „împotrivă“.(2) În caz de egalitate de voturi, votul preşedintelui este hotărâtor.(3) Deciziile se semnează de preşedinte, de locţiitorul acestuia şi de membri.(4) Lipsa semnăturilor unor membri nu influenţează valabilitatea deciziei, dacă aceasta a fost adoptată în condiţiile alin. (1) din prezentul articol şi cu respectarea dispoziţiilor art. 4.(5) Deciziile se aduc la cunoştinţa publică, după caz, prin afişare la sediul birourilor electorale, pe site-ul propriu, prin comunicare sau prin orice mijloc de publicitate. Articolul 12(1) Birourile electorale sunt obligate să ţină evidenţa întâmpinărilor, contestaţiilor şi altor cereri privind procesul electoral, precum şi a deciziilor şi hotărârilor adoptate.(2) După fiecare şedinţă, birourile şi oficiile electorale întocmesc un proces-verbal de şedinţă, care se semnează de preşedinte şi de persoana care l-a întocmit. Acesta poate fi consultat, la cerere, de către membrii biroului sau oficiului electoral. Articolul 13(1) Durata programului zilnic de lucru cu publicul se afişează la sediile birourilor electorale şi este respectată cu stricteţe. Acesta nu poate avea mai puţin de 6 ore şi trebuie fixat între orele 9,00 şi 17,00.(2) În zilele în care se împlinesc termene privind activităţi care ţin de competenţa lor, birourile electorale îşi încheie programul de lucru cu publicul la ora 24,00.(3) În ziua votării, birourile electorale asigură permanenţa. Capitolul IIDispoziţii speciale Articolul 14(1) În aplicarea prevederilor Legii nr. 35/2008, cu modificările şi completările ulterioare, precum şi în soluţionarea întâmpinărilor şi contestaţiilor pe care este competent să le soluţioneze, Biroul Electoral Central adoptă decizii care sunt obligatorii pentru toate autorităţile, instituţiile publice, birourile electorale, organismele cu atribuţii în materie electorală şi competitorii electorali la care se referă, de la data aducerii la cunoştinţă în şedinţă publică.(2) În interpretarea unitară a legii, Biroul Electoral Central adoptă hotărâri care sunt general obligatorii şi se publică în Monitorul Oficial al României, Partea I.(3) Hotărârile se semnează de preşedinte şi de membri. Lipsa semnăturilor unor membri nu influenţează valabilitatea hotărârii, dacă aceasta a fost adoptată în condiţiile art. 11 alin. (1) şi cu respectarea dispoziţiilor art. 4. Articolul 15(1) Biroul Electoral Central are un purtător de cuvânt desemnat dintre membrii săi de către preşedinte.(2) Purtătorul de cuvânt este singurul membru al Biroului Electoral Central abilitat să asigure legătura acestuia cu massmedia. Articolul 16Preşedintele Biroului Electoral Central şi preşedintele Biroului Electoral de Circumscripţie al Municipiului Bucureşti stabilesc care dintre problemele cu care acestea au fost sesizate sunt de natură a fi supuse dezbaterii biroului sau oficiului electoral şi rezolvate prin decizie, respectiv hotărâre în cazul Biroului Electoral Central. Articolul 17La propunerea Biroului Electoral Central, preşedintele poate desemna una sau mai multe persoane din aparatul de lucru al acestuia pentru întocmirea unor puncte de vedere asupra problemelor în discuţie. Articolul 18Biroul Electoral Central îşi încetează activitatea după 48 de ore de la publicarea în Monitorul Oficial al României, Partea I, a rezultatului alegerilor, potrivit prevederilor legale. Articolul 19În îndeplinirea atribuţiilor prevăzute de lege, precum şi în soluţionarea întâmpinărilor şi contestaţiilor pe care este competent să le soluţioneze, Biroul Electoral de Circumscripţie al Municipiului Bucureşti adoptă decizii care sunt obligatorii în cadrul circumscripţiei în care funcţionează pentru toate birourile electorale ale secţiilor de votare, competitorii electorali, autorităţile şi instituţiile publice la care se referă. Articolul 20Birourile electorale ale secţiilor de votare nu pot funcţiona cu mai puţin de 5 membri, respectiv preşedinte, locţiitorul acestuia şi 3 reprezentanţi ai partidelor politice, alianţelor politice şi alianţelor electorale, precum şi ai organizaţiilor cetăţenilor aparţinând minorităţilor naţionale care participă la alegeri. Articolul 21Biroul Electoral de Circumscripţie al Municipiului Bucureşti şi birourile electorale ale secţiilor de votare îşi încetează activitatea la data predării materialelor rezultate din procesul electoral.
privind adoptarea Regulamentului de organizare si functionare a birourilor electorale constituite pentru alegerile partiale pentru Camera Deputatilor în Circumscriptia electorala nr. 42 - municipiul Bucuresti, Colegiul uninominal nr. 19, din data de 25 aprilie 2010

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21